stanford-oval/wikipedia huggingface dataset:
Toyota Supra
Celica Supra (MA45 / MA46 / MA47) (1979–1981)

| Toyota Supra |
| --- | --- |

Valmistustiedot
Valmistusmaa:   Japani
Valmistaja:  Toyota
Valmistusvuodet:  1979–1981
Korimalli:  viistoperä
Tekniset tiedot
Iskutilavuus:  1 988–2 759 cm³
Teho:  82–108 kW (110–145 hv)
Polttoaine:  bensiini
Vetotapa:  takaveto
Mitat
Massa:  1 270 kg
Pituus:  4 615 mm
Leveys:  1 651 mm
Korkeus:  1 290 mm
Ensimmäisen sukupolven Supra tuli myyntiin vuonna 1979. Muotoilu muistutti hyvin paljon Toyota Celican liftback-versiota, mutta Supra oli sekä pidempi että leveämpi, myös moottori oli isompi kuin Celicassa.
Supran 2,6-litrainen rivi 6 moottori oli ensimmäinen Toyotan moottori, jossa oli elektroninen polttoaineensuihkutus. Supra oli saatavilla sekä manuaali- että automaattivaihteistolla, siinä oli joka renkaassa erillisjousitus ja levyjarru. Vuonna 1981 Supra sai isomman 2,8-litraisen moottorin ja päivitetyn automaattivaihteiston, samana vuonna saataville tuli myös Sport Suspension -paketti.
Lisävarusteena Supraan oli saatavana nahkapenkit ja automaattinen ilmastointi. Tehoa siinä on 200 hp.
Moottorivaihtoehdot:
2.0 (1988 cc) (M-EU)
2.0 (1988 cc) (M-TEU)
2.6 (2563 cc) (4M-E)
2.8 (2766 cc) (5M-E)
Supra (A60) (1982–1985)

| Toyota Supra Mark II |
| --- | --- |

Valmistustiedot
Valmistusmaa:   Japani
Valmistaja:  Toyota
Valmistusvuodet:  1982–1986
Tekniset tiedot
Henkilöluku:  4
Iskutilavuus:  2 759 cm³
Teho:  107–140 kW (145–190 hv)
Polttoaine:  bensiini
Mitat
Massa:  1 361 kg
Pituus:  4 661 mm
Leveys:  1 720 mm
Korkeus:  1 321 mm
Toisen sukupolven Suprasta oli saatavilla kaksi versiota: L-type ja Performance. Supra sai myös uuden 2,8-litran DOHC 5M-GE -moottorin. Performance version mekaaniset erot L-typeen olivat pienet, ainoastaan renkaat olivat leveämmät ja sisusta oli sporttisempi.
Vuonna 1984 Supra sai pienen kasvojenkohotuksen jossa manuaalivaihteistoiset Suprat saivat samalla isommat puristussuhteet.
Moottorivaihtoehdot:
2.8 (2766 cc) (5M-E) 145 hp - 160 hp
2.8 (2766 cc) (5M-GE) 170 hp - 190 hp
Vuonna 1984 Toyota Supra maksoi Suomessa 202 560 markkaa, automaattivaihteistolla varustettuna 216 490 markkaa.
Supra (A70 / A71)  (1986–1992)

| Toyota Supra Mark III |
| --- | --- |

Valmistustiedot
Valmistusmaa:   Japani
Valmistaja:  Toyota
Valmistusvuodet:  1986–1993
Tekniset tiedot
Iskutilavuus:  1 988–2 954 cm³
Teho:  119–209 kW (160–280 hv)
Polttoaine:  bensiini
Vaihteisto:  manuaali, automaatti
Mitat
Massa:  1 537 kg (manuaali), 1 595 kg (automaatti)
Pituus:  4 620 mm
Leveys:  1 745 mm
Korkeus:  1 310 mm (1986–1988), 1 301 mm (1989–1992)
Kolmannen sukupolven Supra tuli markkinoille vuoden 1986 puolivälissä, Celica Supra nimestä oli nyt luovuttu ja malli tunnettiin ainoastaan nimellä Supra.
Supra sai Celica nimestä erkaantumisen myötä myös taas isomman moottorin: 3,0-litraisen DOHC:n, sekä ABS-jarrut. Vuonna 1987 myös turboahdettu malli tuli myyntiin ollen ensimmäinen Toyotan malli, jossa oli sekä turboahdin että ABS. Heti alusta alkaen saatavana oli myös Targa-malli, josta saatiin katto irrotettua.
Moottorivaihtoehdot:
2.0 (1998 cc) (1G-GE) (vain japanissa)
2.0 TwinTurbo (1998 cc) (1G-GTE) - 210 hp (vain Japanissa)
2.5 GT TwinTurbo (2481 cc) (1JZ-GTE) - 280 hp (vain Japanissa)
3.0 (2954 cc) (7M-GE) - 204 hp (190 hp katalysaattorilla)
3.0 Turbo (2954 cc) (7M-GTE) -   238 hp
Vuonna 1989 Supra maksoi Suomessa 290 590 markkaa, automaattivaihteisena 306 300 markkaa.
Supra (A80) (1993–2002)

| Toyota Supra Mark IV |
| --- | --- |

Valmistustiedot
Valmistusmaa:   Japani
Valmistaja:  Toyota
Valmistusvuodet:  1993–2002
Korimalli:  coupé, targa
Tekniset tiedot
Vetotapa:  takaveto
Mitat
Massa:  1 460 kg, 1 581 kg (turbo)
Pituus:  4 515 mm (1993–1998), 4 514 mm (1999–2002)
Leveys:  1 811 mm
Korkeus:  1 265 mm (1993–1998), 1 275 mm (1999–2002)
Toyota Supra Mk.IV tuli markkinoille vuonna 1993. Valmistus aloitettiin toukokuussa 1993. Vuonna 1992 Supraa ei myyty lainkaan. Neljännen sukupolven malli on huomattavasti kulmikkaita edeltäjiään pyöreämmin muotoiltu. Se on yksi tehokkaimmista Toyotan sarjavalmisteisista autoista.
Supra oli saatavana sekä vapaastihengittävällä moottorilla että tuplaturbolla. Automaattivaihteiston sai ilman lisähintaa. Manuaalivaihteisto oli turbomallissa 6-vaihteinen Getragin valmistama (V160) paitsi Japanin markkinoilla 1997 ja ylöspäin Getragin (V161). Vapaastihengittäviä manuaaleja on saatavilla sekä 6-vaihteisella Getragilla (V161) että Toyotan omalla 5-vaihteisella W58 laatikolla.
Vuonna 1997 sai Supra kasvojenkohotuksen, jossa auton ulkonäkö muuttui hieman. Uudet tummapohjaiset etu-umpiot, joista parkkivalot siirrettiin uusiin kirkkaisiin etuvilkkuihin, takavalot muuttuivat ja etupuskurin keskimmäiseen aukkoon lisättiin ristikko.
Japanin markkinoille 1997 ja ylöspäin valmistetut mallit saivat myös uudenlaisen mittariston sisälle, jossa näkyi nyt myös turbojen tuottama ahtopaine visuaalisesti, kello ja matkamittari muuttuivat digitaalisesta analogiseksi. Moottoriin myös lisättiin Toyotan elektroninen kaasunhallinta ETCS-i, sekä Toyotan VVT-i järjestelmä, jolla saatiin vääntö nousemaan 451 N⋅m asti.
Supra (A80) (1993–2002) > Voimansiirto

| Koodi | Vuosi | Moottori | Teho | Vääntö | Vaihteisto | Markkina-alue |
| --- | --- | --- | --- | --- | --- | --- |
| JZA80 | huhtikuu 1993 – elokuu 2002 | 2 997 cc (3,0 L; 182,9 cu in) Toyota 2JZ-GE I6 (Rivi-6) | 165 kW (225 PS; 222 hp)164 kW (223 PS; 220 hp) | 284 N⋅m (209 lb⋅ft) | 5-vaihteinen W58 manuaali 4-vaihteinen A340E automaatti | Japani Kanada ja Yhdysvallat(1998 asti) |
| JZA80 | huhtikuu 1993 – 1998 | 2 997 cc (3,0 L; 182,9 cu in) Toyota 2JZ-GTE twin-turbo I6 (Rivi-6) | 206 kW (280 PS; 276 hp) | 431 N⋅m (318 lb⋅ft) | 6-vaihteinen V160 manuaali 4-vaihteinen A340E automaatti | Japani |
| JZA80 | huhtikuu 1993 – 1998 | 2 997 cc (3,0 L; 182,9 cu in) Toyota 2JZ-GTE twin-turbo I6 (Rivi-6) | 239 kW (324 PS; 320 hp) | 427 N⋅m (315 lb⋅ft) | 6-vaihteinen V160 manuaali 4-vaihteinen A340E automaatti | Kanada ja Yhdysvallat |
| JZA80 | huhtikuu 1993 – 1998 | 2 997 cc (3,0 L; 182,9 cu in) Toyota 2JZ-GTE twin-turbo I6 (Rivi-6) | 243 kW (330 PS; 325 hp) | 441 N⋅m (325 lb⋅ft) | 6-vaihteinen V160 manuaali 4-vaihteinen A340E automaatti | Eurooppa |
| JZA80 | syyskuu 1997 – elokuu 2002 | 2 997 cc (3,0 L; 182,9 cu in) Toyota 2JZ-GTE VVT-i twin-turbo I6 (Rivi-6) | 206 kW (280 PS; 276 hp) | 451 N⋅m (333 lb⋅ft) | 6-vaihteinen V161 manuaali 4-vaihteinen A340E automaatti | Japani |
Viides sukupolvi (J29/DB; 2019)

Viidennen sukupolven Supraa on valmistettu vuodesta 2019 alkaen BMW:n moottorilla.
1986-1992 Toyota Supra, takaosa
Sisätila Euro-spec
Takaosa
Helinä-keiju (elokuva)

| Helinä-keiju> Tinker Bell |
| --- | --- |

Ohjaaja:  Bradley Raymond
Käsikirjoittaja:  Jeffrey M. Howard
Tuottaja:  Jeannine Roussel
Säveltäjä:  Joel McNeely
Leikkaaja:  Mark W. Rosenbaum
Valmistustiedot
Valmistusmaa:  Yhdysvallat
Tuotantoyhtiö:  DisneyToon Studios
Levittäjä:  Electronic Arts InterCom Netflix Disney+ Walt Disney Studios Home Entertainment
Ensi-ilta:  2008
Kesto:  78 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Helinä-keiju (Tinker Bell) on vuonna 2008 julkaistu animaatioelokuva.
Ääniroolit > Suomenkieliset äänet

| --- | --- |
Ääninäyttelijä: Rooli
Paula Vesala: Helinä
Pamela Tola: Rosetta
Johanna Kurkela: Iridessa
Hanna Marsh: Silvermist
Maria Ylipää: Fawn
Katariina Kaitue: Keiju-Maija
Jon-Jon Geitel: Terence
Tuomas Uusitalo: Clank
Aksu Palmén: Bobble
Susa Saukko: Vidia
Kaija Kärkinen: Kuningatar Okariina

Muissa rooleissa: Jenni Sivonen, Petteri Halmela, Petrus Kähkönen, Henna Haverinen, Velimatti Ranta, Kiti Kokkonen, Rauno Ahonen & Miina Turunen.
Suomenkielisen dialogin on ohjannut Carla Rindell.
Laulut

Keijujen kevätlaulu
Laulajat: Johanna Kurkela
Keijujen kevätlaulu 2
Laulajat: Johanna Kurkela, Amy Burgess, Pilvi Kekkonen, Nenna Leskinen
Lentää sydän saa
Laulaja: Johanna Kurkela, Päivi Hilska, Sari Ann Moilanen
Rio 2

| Rio 2 |
| --- | --- |

Ohjaaja:  Carlos Saldanha
Käsikirjoittaja:  Don Rhymer Carlos Kotkin Jenny Bicks Yoni Brenner Carlos Saldanha (tarina)
Tuottaja:  Bruce Anderson John C. Donkin
Säveltäjä:  John Powell
Kuvaaja:  Renato Falcão
Leikkaaja:  Harry Hitner
Lavastaja:  Isaac Holze
Pääosat:  Jesse Eisenberg Anne Hathaway Leslie Mann Bruno Mars
Valmistustiedot
Valmistusmaa:  Yhdysvallat
Tuotantoyhtiö:  Blue Sky Studios 20th Century Fox Animation
Levittäjä:  20th Century Fox
Ensi-ilta:   2014-3-2020. maaliskuuta 2014 (Kansainvälisesti)  2014-4-1111. huhtikuuta 2014 (Yhdysvallat ja Suomi)  
Kesto:  102 minuuttia
Alkuperäiskieli:  englanti
Budjetti:  103 000 000 dollaria
Tuotto:  492 997 724 dollaria
Edeltäjä:  Rio
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Rio 2 on vuonna 2014 ensi-iltansa saanut yhdysvaltalainen tietokoneanimoitu 3D-elokuva, jonka on ohjannut Carlos Saldanha. Elokuva on jatko-osa vuoden 2011 elokuvalle Rio. Maailmanlaajuisesti elokuva sai ensi-iltansa 20. maaliskuuta 2014, ja Yhdysvalloissa ja Suomessa elokuvan ensi-ilta oli 11. huhtikuuta 2014.
Tarina

Blu ja Jewel asuvat Rio de Janeirossa 3 lapsen Carlan, Bian ja Tiagon kanssa. Eräänä päivänä he lähtevät lomalle Amazonin sadenmetsään ja Blu tapaa tulevan appiukkonsa Eduardon sekä Jewelin lapsuudenystävän Roberton. Samalla Nigel juonii jotain, eikä huomaa, että nuolimyrkkysammakko Gabi on ihastunut häneen.
Ääninäyttelijät

| Alkuperäinen näyttelijä | Suomalainen näyttelijä | Rooli |
| --- | --- | --- |
| Jesse Eisenberg | Antti Lang | Blu |
| Anne Hathaway | Kiti Kokkonen | Jewel |
| Leslie Mann | Raili Raitala | Linda |
| Bruno Mars | Petrus Kähkönen | Roberto |
| Jemaine Clement | Ville Tiihonen | Nigel |
| George Lopez | Toni Wahlström | Rafael |
| Will.i.am | Henrik ”Iso H” Rosenberg | Pedro |
| Jamie Foxx | Kimmo ”Elastinen” Laiho | Nico |
| Kristin Chenoweth | Sari Ann Moilanen | Gabi |
| Rodrigo Santoro | Samuel Harjanne | Tulio |
| Rita Moreno | Miitta Sorvali | Mimi-täti |
| Jake T. Austin | Henri Piispanen | Fernando |
| Tracy Morgan | Sasu Moilanen | Luiz |
| Bebel Gilberto | Miitta Sorvali | Eva |
| Rachel Crow | Henna Haverinen | Carla |
| Pierce Gagnon | Sampo Kovalainen | Tiago |
| Amandla Stenberg | Juulia Rönkkö | Bia |
| Philip Lawrence | Henri Piispanen | Felipe |
| Andy García | Jarmo Mäkinen | Eduardo |
| Natalie Morales | Anni Hautala | Uutistenlukija |
| Miguel Ferrer | Markus Bäckman | Iso Pomo |
Aiheesta muualla

Virallinen sivusto[vanhentunut linkki] (englanniksi)
Rio 2 Internet Movie Databasessa (englanniksi)
Rio movies (englanniksi)
Peeter Põldin aukio

Peeter Põldin aukio (Peeter Põllu plats, aiemmin Politseiplats) on puisto Tarton keskustassa Etelä-Virossa. Puistoa ympäröivät Vabaduse puiestee (Vapauden puistotie), Munga tänav, Kompanii tänav ja Gildi tänav.
Puistossa opetus- ja tiedeministeriön edessä paljastettiin 1. joulukuuta 2008 Viron ensimmäisen opetusministerin Peeter Põldin muistomerkki. Puisto nimettiin Põldin mukaan vuonna 2015. Samana vuonna puistoon sijoitettiin Tartossa vaikuttaneiden henkilöiden muistopenkkejä. Ensimmäinen penkki nimettiin 29. kesäkuuta 2015 Lucia Rohtlaanin muistoksi, toinen 17. elokuuta 2015 kirjailija Helmi Mäelon muistoksi.
Põldin aukion etelänurkka.
Põldin aukio koillisnurkka.
Vittorio Veneto

| Vittorio Veneto |
| --- | --- |

 vaakuna
 Vittorio Veneto
 Koordinaatit: 45°58′25″N, 12°18′04″E 
Valtio:   Italia
Alue:  Veneto
Maakunta:  Treviso
Pinta-ala:  
 – Maa:  82,80  km²
Korkeus:  138 (min. 89 - maks. 1 763)  m
Väkiluku (2013):  28 599 
 – Väestötiheys:  345  as./km²
 
 Kunnan kotisivut 
Infobox OKVirheellinen NIMI-arvo: 
Vittorio Veneto on kunta Pohjois-Italiassa Trevison maakunnassa Veneton alueella. Italian yhdistymisen kunniaksi vuonna 1866 kaksi venetolaista kuntaa Ceneda ja Serravalle yhdistyivät. Ne ottivat kunnan uudeksi nimeksi Vittorio Italian kuninkaan Vittorio Emanuele II mukaan. Myöhemmin vuonna 1923 nimeen lisättiin alueen nimi Veneto.
Luettelo kotieläinpuistoista

Luettelo kotieläinpuistoista Suomessa
Eeron piha, Leppävirta
Ekojärven kotieläinpuisto, Sastamala
Fallkullan kotieläintila, Helsinki
Haltialan kotieläintila, Helsinki
Heksuliini, Parkano
Kalajoen kotieläinpuisto, Kalajoki
Kiviniityn kotieläinpuisto, Sastamala
Kukka- ja eläinpuisto Escurial, Liminka
Kuopion eläinpuisto, Kuopio
Leskelän Mummon Hevospiha, Juuka
Orimattilan kotieläinpuisto, Orimattila
PikkuKili, Lieksa
Ranuan eläinpuisto, Ranua
Rukan kotieläinpiha, ERÄ-SUSI, Ruka,Kuusamo
Sinkkolan kotieläin- ja perinnepiha, Joensuu
Toivosen kotieläinpuisto ja Talonpojanmuseo, Kälviä
Yli-Marolan 4H -Kotieläinpiha, Lahti
Konijänkän kotieläinpiha, Äkäslompolo
Ähtäri Zoon Farmi, Ähtäri
Bislama

| Bislama |
| --- | --- |
 Bislaman puhuma-alue
Tiedot
Alue:   Vanuatu
Virallinen kieli:   Vanuatu
Puhujia:  6200 (L1) 200 000 (L2)
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  kreolikielet
Kieliryhmä:  englannin kreolit
Kielikoodit
ISO 639-1:  bi
ISO 639-2:  bis
ISO 639-3:  bis
 Ohje 
Bislama on Vanuatulla käytettävä englantiin perustuva kreolikieli. Bislama kehittyi 1800-luvun loppupuolella.
Bislamaa puhuva henkilö
Bislamaa puhuu äidinkielenään vain 6200 ihmistä, mutta toisena kielenään sitä puhuu suurin 200 000 eli suurin osa Vanuatun asukkaista. Suurin osa Vanuatun väestöstä kuitenkin ymmärtää sitä, ja kieltä käytetäänkin lingua francana eri kieliryhmien välillä. Bislamalla on puhujia myös Uudessa-Kaledoniassa, mutta puhujamäärät ovat olleet laskussa. Se on melko samankaltainen Papua-Uudella-Guinealla käytettävän tok-pisinin ja Salomonsaarilla käytettävän pijinin kanssa.
Vanuatun kansallislaulu Yumi, Yumi, Yumi on laulettu bislamaksi.
Kielen nimen "bislama" uskotaan olevan väännös ilmauksista "Beche-de-Mer" ja "Beach-la-Mar", joilla viitataan ruuaksi käytettyihin merimakkaroihin (rans. bêche-de-mer).
Fonologia

Kaikki bislaman äänteet löytyvät englannista, mutta tietyt englannin kielen äänteet, esimerkiksi [θ] ja [ð] eivät löydy bislamasta.
Konsonantteja on 18. Äänne [ŋ] kirjoitetaan ⟨ng⟩ ja [ʧ] puolestaan ⟨j⟩. Soinnilliset ja soinnittomat äänteet on erotettu toisistaan |-viivalla siten, että soinniton konsonantti on vasemmalla.
|  | Labiaalinen | Alveolaarinen | Palataalinen | Velaarinen | Glottaalinen |
| --- | --- | --- | --- | --- | --- |
| Klusiili | p | b | t | d | ʧ | k | g |  |
| Nasaali | m | n |  | ŋ |  |
| Frikatiivi | f | v |  | s |  | h |
| Tremulantti |  | r |  |  |  |
| Lateraali |  | l |  |  |  |
| Puolikonsonantti | w |  | y |  |  |
Bislamassa on vain viisi vokaalia, ja ne kaikki ovat oraalisia.
|  | Etu | Keski | Taka |
| --- | --- | --- | --- |
| Suppea | i |  | u |
| Puoliavoin | e |  | o |
| Avoin |  | a |  |
Ranskalaisissa lainasanoissa, joissa on nasaalivokaaleja, merkitään bislamassa yksinkertaisesti äng-äänteellä: esimerkiksi kroissantti (rans. croissant) on bislamaksi kwasong [kwa.ˈsoŋ].
Sekä konsonanttien että vokaalien kohdalla on runsaasti allofoniaa riippuen puhujien kotikielestä. Esimerkiksi Malakulan saarella ⟨b⟩ ääntyy usein [ᵐb].
Kielioppi ja sanasto > Pronominit

Persoonapronomineissa bislama erottelee yksikön ja monikon lisäksi myös kaksikon (duaali) ja kolmikon (triaali). Ensimmäisten persoonien, paitsi luonnollisesti yks. 1., kohdalla tehdään ero inklusiivin ja ekslusiivin välillä: jos puhuja lukee kuulijansa mukaan "meihin", käytetään inklusiivista muotoa.
|  |  | Yksikkö | Kaksikko | Kolmikko | Monikko |
| --- | --- | --- | --- | --- | --- |
| I pers. | Ink. | mi | yumitu | yumitrifala | yumi |
| I pers. | Eks. | mi | mitufela | mitrifala | mifala |
| II pers. | II pers. | yu | yutufala | yutrifala | yufala |
| III pers. | III pers. | hem | tufala | trifala | ol(geta) |
Kielioppi ja sanasto > Lukusanat

Lukusanat ovat käytännössä englantia, joka on sovitettu bislamaan.
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| wan | tu | tri | foa | faev | siks | seven | eit | naen | ten |
Lähde:
Murteet ja kirjakieli

Bislamassa murteet perustuvat usein puhujien omiin kotikieliin, sillä Vanuatulla puhutaan hieman yli sataa kieltä. Karkea jako tehdään usein kaupunki- ja saaristovariantin välille, jossa muun muassa kaupunkilaisten sanastossa on enemmän vaikutteita englannista ja ranskasta.
Monet bislaman puhujat eivät tee eroa soinnillisten ja soinnittomien klusiilien välille. Joissain murteissa H on ranskan tavoin mykkä.
Bislamaa kirjoitetaan latinalaisin aakkosin. Raamattu käännettiin kokonaisuudessaan bislamaksi ensimmäisen kerran vuonna 1998.
Bislamankielinen yhteiskunta

Vanuatun viralliset kielet ovat bislaman lisäksi englanti ja ranska. Suurin osa lapsista käy koulunsa englanniksi tai ranskaksi, ja näiden kieliryhmien välit ovat perinteisesti olleet kylmät. Bislaman käyttöä opetuskielenä hidastaa myös muun muassa lukutaitoisten vähäinen määrä ja 1982 parlamentti päätti ettei bislamaa opeteta kouluissa. Toisaalta bislamassa on yhä vähemmän variaatiota, joten kielen standardointia ei enää niinkään hidasta kielen variaatio, vaan harhaluulo siitä, ettei yleispäteviä sääntöjä voida luoda. 2000-luvun alussa bislaman asemaa on alettu parantaa sopimalla yhteisistä kielen normeista.
Bislama on kuitenkin Vanuatun virallisista kielistä kaikkein puhutuin, sillä se toimii yhteisenä kielenä eri kieliryhmien välillä. Sillä on myös suuri merkitys yhteisen vanuatualaisen identiteetin luomisessa. Vanuatun kansalaisuuden saaminen hakemuksella (ns. naturalisaatio) edellyttää bislaman kielen hallintaa huolimatta siitä, ettei se ole maan ainoa virallinen kieli.
Mediaa käytetään bislamaksi kovin vähän, sillä suurin osa lukutaitoisista tekee sitä englanniksi tai ranskaksi. Australian yleisradioyhtiö ABC julkaisee kuitenkin säännöllisen uutislähetyksen (Wantok), joka tulee bislaman lisäksi myös tok-pisiniksi ja pijiniksi.
Aiheesta muualla

Wikipedia, vapaa tietosanakirja
Kuvia tai muita tiedostoja aiheesta Bislama Wikimedia Commonsissa
Bislaman kielioppia ym.
Wantok-ohjelman kotisivut
Suuri maailmansirkus

| Suuri maailmansirkus> Greatest Show on Earth |
| --- | --- |

Ohjaaja:  Cecil B. DeMille
Käsikirjoittaja:  Fredric M. Frank Barré Lyndon Theodore St. John Frank Cavett
Tuottaja:  Cecil B. DeMille
Säveltäjä:  Victor Young
Kuvaaja:  J. Peverell Marley George Barnes
Leikkaaja:  Anne Bauchens
Tuotantosuunnittelija:  Hal Pereira
Pukusuunnittelija:  Edith Head
Pääosat:  Betty Hutton,   Cornel Wilde,   Charlton Heston
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:  1952
Kesto:  152 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Suuri maailmansirkus on Cecil B. DeMillen ohjaama sirkusmaailmaan sijoittuva elokuva vuodelta 1952. Siinä yhdistyy puolidokumentaarinen kuvaus sirkuksen elämästä kulisseissa tapahtuvaan kolmiodraamaan. Sirkuksen johtajaa näyttelee Charlton Heston läpimurtoroolissaan. Sirkuksen katsojien joukossa vilahtelee tunnettuja muusikoita cameorooleissa.
Elokuva sai parhaan elokuvan Oscar-palkinnon ja silloisen parhaan tarinan Oscarin, joka myöhemmin yhdistettiin parhaan alkuperäisen käsikirjoituksen Oscar-palkintoon. Varsinkin myöhemmin valintaa on arvosteltu, sillä ehdolla oli myös klassikoksi noussut Sheriffi.
The New York Timesin kriitikot valitsivat Suuren maailmansirkuksen vuonna 2004 yhdeksi kaikkien aikojen tuhannesta parhaasta elokuvasta maailmassa.
Brat

| Brat Charli XCX |
| --- | --- | --- |

Studioalbumin tiedot
 Julkaistu: 7. kesäkuuta 2024
 Tuottaja(t):  Charli XCX  A. G. Cook  Cirkut  George Daniel  Gesaffelstein  El Guincho  Omer Fedi  Finn Keane  Lotus IV  Hudson Mohawke  Jon Shave 
 Tyylilaji: dance pop electroclash
 Kesto: 41.30
 Levy-yhtiö: Atlantic Records
Muut kannet
 Deluxe-albumin kansikuva.  Remix-albumin kansikuva.
Listasijoitukset
   Britannian albumilista: 1.   Suomen virallinen albumilista: 11.   Billboard 200: 3. 
Charli XCX:n muut studioalbumit
| Crash 2022 | Brat 2024 |   |
Brat on brittilaulaja Charli XCX:n kuudes studioalbumi, joka julkaistiin 7. kesäkuuta 2024. Deluxe-albumi Brat and It’s the Same but There’s Three More Songs So It’s Not julkaistiin kolme päivää myöhemmin ja remix-albumi Brat and It’s Completely Different but Also Still Brat saman vuoden lokakuussa.
Brat menestyi erinomaisesti paitsi kaupallisesti myös kriitikoiden arvosteluissa. Se on Metacritic-sivuston mukaan vuoden 2024 parhaiten arvioitu albumi. Britanniassa se nousi albumilistan ensimmäiseksi ja myi kultaa. Yhdysvaltalaisella Billboard 200 -listalla albumi sijoittui parhaimmillaan kolmanneksi. Albumin ympärille muodostui ”Brat-kesänä” (engl. Brat summer) tunnettu ilmiö, joka symboloi nuorten aikuisten huolettomuutta ja juhlintaa. Viittaukset siihen alkoivat yleistyä myös yritysten markkinoinnissa, kun Yhdysvaltain demokraattisen puolueen presidenttiehdokas Kamala Harris otti ilmiön ja siihen liitetyn kirkkaanvihreän värin osaksi vaalikampanjaansa heinäkuun lopussa.
Tausta

Charli XCX:n mukaan hän sekä keksi albumin nimen että suunnitteli sen kannen 16. maaliskuuta 2022, noin puoli vuotta ennen kuin sen kappaleita alettiin kirjoittaa. Kansi on väriltään limetinvihreä ja albumin nimi on kirjoitettu kanteen pienaakkosin. Fonttina on käytetty Arialia ja tekstiä on hieman sumennettu. Kannen värisävyn valinta kesti kaksi viikkoa ja lopulliseksi sävyksi valikoitui lopulta Pantone 3570-C. Charli XCX itse pitää väriä ällöttävänä. Hän on kuvaillut sitä ”epäystävälliseksi”, ”epäsiistiksi” ja ”mielenkiintoista keskustelua haluttavuudesta herättäväksi”. Kannen järkyttävää väriä ja helposti kopioitavaa muotoa on kutsuttu nerokkaaksi markkinointikikaksi, joka on lisännyt albumin näkyvyyttä. Syy yksinkertaiseen tekstikanteen oli alun perin paitsi esteettinen myös taloudellinen: rahaa haluttiin säästää, koska albumin ei uskottu miellyttävän kaikkia.
Vastaanotto > Arvostelut

Albumi sai erinomaisen vastaanoton musiikkikriitikoilta ja on yksi Charli XCX:n parhaiten arvioiduista albumeista. Arvosteluja kokoavan ja analysoivan Metacriticin mukaan  Brat on saanut niissä keskimäärin 95 pistettä sadasta. Se on julkaisuvuoden parhaiten arvioitu albumi sivustolla.
The Guardian:
Helsingin Sanomat:
NME:
Paste: 9.0/10
Pitchfork: 8.6/10
Vastaanotto > Palkinnot ja ehdokkuudet

Vuoden 2025 Grammy-palkintogaalassa albumi on kappaleineen ehdolla yhteensä seitsemässä kategoriassa. Albumi on ehdolla vuoden albumiksi ja parhaaksi dance-albumiksi/elektronisen musiikin albumiksi. Sen kappaleista ”360” on ehdolla vuoden levytykseksi, ”Apple” parhaaksi pop-sooloesitykseksi ja ”Von Dutch” parhaaksi dance-kappaleeksi. Remix-albumin kappaleista Billie Eilishin kanssa tehty ”Guess” on ehdolla parhaaksi pop-duo/ryhmäesitykseksi ja A. G. Cookin ”Von Dutch” -remix, jolla vierailee Addison Rae, on ehdolla parhaaksi remixiksi.
Kaupallinen menestys > Listasijoitukset

| Lista | Sijoitus | Lähde |
| --- | --- | --- |
|  Britannian albumilista | 1. |  |
|  Sverigetopplistan | 12. |  |
|  Suomen virallinen albumilista | 11. |  |
|  Hitlisten | 9. |  |
|  Billboard 200 | 3. |  |
Kaupallinen menestys > Myynti ja myyntipalkinnot

| Valtio | Myynti | Myyntipalkinto | Lähde |
| --- | --- | --- | --- |
| Yhdistynyt kuningaskunta (BPI) | 100 000* | kultalevy |  |
* myynti laskettu myyntipalkinnon perusteella